

**Банкроттық рәсімдерінде және соттан тысқары тарату рәсімінде уәкілетті органның мемлекет мүдделерін білдіруі туралы**

***Күшін жойған***

Қазақстан Республикасы Үкіметінің Қаулысы 1998 жылғы 1 тамыздағы N 729.
Күші жойылды - ҚР Үкіметінің 2004.06.24. N 695 қаулысымен.

      Қазақстан Республикасының "Банкроттық туралы" 1998 жылғы 1 шілдедегі  Заңына өзгерістер мен толықтырулар енгізу туралы" Қазақстан Республикасының Заңын орындау үшін Қазақстан Республикасының Үкіметі қаулы етеді:    
      1. "Кәсіпорындарды қайта құру және тарату жөніндегі агенттік" акционерлік қоғамы банкроттық рәсімдерінде және соттан тысқары тарату рәсімінде бюджетке және бюджеттен тыс қорларға төленетін міндетті төлемдер жөніндегі, сондай-ақ соттан тысқары тарату рәсімдерін жүргізу жөніндегі кредиторлардың мүдделерін білдіретін уәкілетті орган болып белгіленсін.    
      2. Осы қаулының орындалуын бақылау Қазақстан Республикасының Қаржы министрлігіне жүктелсін.

*Қазақстан Республикасының*   
*Премьер-Министрі*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК